CELEX: 62019CN0570
Language: da
Date: 2019-07-26 00:00:00
Title: Sag C-570/19: Anmodning om præjudiciel afgørelse indgivet af High Court (Irland) den 26. juli 2019 — Irish Ferries Ltd mod National Transport Authority

30.9.2019   
            
            
               DA
            
            
               Den Europæiske Unions Tidende
            
            
               C 328/30
            
         
      Anmodning om præjudiciel afgørelse indgivet af High Court (Irland) den 26. juli 2019 — Irish Ferries Ltd mod National Transport Authority
      (Sag C-570/19)
      (2019/C 328/34)
      Processprog: engelsk
      
         Den forelæggende ret
      
      High Court (Irland)
      
         Parter i hovedsagen
      
      
         Sagsøger: Irish Ferries Ltd
      
         Indstævnt: National Transport Authority
      
         Præjudicielle spørgsmål
      
      
                  A.
               
               
                  Forordningens (1) anvendelighed
                  
                              1)
                           
                           
                              Finder forordningen (navnlig artikel 18 og/eller 19) anvendelse under omstændigheder, hvor passagerer har foretaget forhåndsreservationer og indgået befordringskontrakter, og hvor passagersejladsen aflyses med mindst syv ugers varsel inden den planlagte afgang som følge af den forsinkede levering af et nyt fartøj til færgeoperatøren? Er nogle (eller samtlige) følgende forhold i denne henseende relevante for forordningens anvendelse:
                              
                                          a.
                                       
                                       
                                          Leveringen var i sidste ende forsinket 200 dage,
                                       
                                    
                                          b.
                                       
                                       
                                          Færgeoperatøren måtte aflyse en hel sæsons afgange,
                                       
                                    
                                          c.
                                       
                                       
                                          Der kunne ikke findes et passende alternativt fartøj,
                                       
                                    
                                          d.
                                       
                                       
                                          Færgeoperatøren ombookede mere end 20 000 passagerer til andre afgange eller refunderede deres billetter,
                                       
                                    
                                          e.
                                       
                                       
                                          Afgangene var på en ny rute, der blev åbnet af færgeoperatøren, hvor der ikke fandtes en lignende alternativ afgang på ruten?
                                       
                                    
                        
            
                  B.
               
               
                  Fortolkning af forordningens artikel 18
                  Dette spørgsmål skal alene besvares, såfremt artikel 18 finder anvendelse.
                  
                              2)
                           
                           
                              Foreligger der i tilfælde, hvor en passagers rejse omlægges i overensstemmelse med artikel 18, en ny befordringskontrakt, således at retten til kompensation i medfør af artikel 19 skal fastlægges i overensstemmelse med denne nye kontrakt i stedet for den oprindelige befordringskontrakt?
                           
                        
                              3)
                           
                           
                              
                                          a.
                                       
                                       
                                          Såfremt artikel 18 finder anvendelse, udgør da i tilfælde, hvor en afgang aflyses, og der ikke fandtes en alternativ afgang på denne rute (dvs. ingen direkte afgang mellem disse to havne), en alternativ afgang på enhver anden rute eller tilgængelige ruter, der vælges af passageren, herunder »landbroruter« (f.eks. hvor der på grundlag af passagerens valg af samtlige afgange rejses fra Irland til Det Forenede Kongerige med færge og dernæst med brændstofudgifterne refunderet af færgeoperatøren køres til en havn i Det Forenede Kongerige med forbindelse til Frankrig, hvorfra der rejses til Frankrig) »omlægning af rejsen til det endelige bestemmelsessted« som omhandlet i artikel 18? Såfremt dette ikke er tilfældet, hvilke kriterier skal da anvendes ved fastlæggelsen af, om en omlægning er »under sammenlignelige betingelser«?
                                       
                                    
                                          b.
                                       
                                       
                                          Såfremt der ikke findes en alternativ afgang på den aflyste rute, således at den berørte passager ikke kan tilbydes en direkte afgang fra den oprindelige indskibningshavn til det endelige bestemmelsessted som fastsat i befordringskontrakten, er transportøren da forpligtet til at betale eventuelle yderligere omkostninger, som en passager, der har fået omlagt sin rejse, afholder ved at rejse til og fra den nye indskibningshavn og/eller til og fra den nye bestemmelseshavn?
                                       
                                    
                        
            
                  C.
               
               
                  Fortolkning af forordningens artikel 19
                  
                              4)
                           
                           
                              
                                          a.
                                       
                                       
                                          Kan artikel 19 finde anvendelse, når rejsen allerede er blevet aflyst mindst syv uger inden den planlagte afgang? Såfremt artikel 19 finder anvendelse, finder den da anvendelse i tilfælde, hvor artikel 18 er blevet anvendt, og passageren har fået omlagt sin rejse uden ekstra omkostninger og/eller har fået billetten refunderet og/eller har valgt en senere afgang?
                                       
                                    
                                          b.
                                       
                                       
                                          Såfremt artikel 19 finder anvendelse, hvad er da det »endelige bestemmelsessted« som omhandlet i artikel 19?
                                       
                                    
                        
                              5)
                           
                           
                              Såfremt artikel 19 kan finde anvendelse:
                              
                                          a.
                                       
                                       
                                          Hvordan skal forsinkelsesperioden beregnes under sådanne omstændigheder?
                                       
                                    
                                          b.
                                       
                                       
                                          Hvordan skal prisen som omhandlet i artikel 19 beregnes, når størrelsen af den kompensation, der skal betales, fastsættes, og skal navnlig omkostninger, som han henføres til ekstraomkostninger (f.eks. kahytter, bure til dyr og premium lounger), omfattes?
                                       
                                    
                        
            
                  D.
               
               
                  Fortolkning af artikel 20, stk. 4
                  
                              6)
                           
                           
                              Såfremt forordningen finder anvendelse, udgør omstændighederne og betragtningerne som beskrevet i det første spørgsmål da »usædvanlige omstændigheder, som ikke kunne have været undgået, selv om alle rimelige forholdsregler var blevet truffet« som omhandlet i forordningens artikel 20, stk. 4?
                           
                        
            
                  E.
               
               
                  Fortolkning af artikel 24
                  
                              7)
                           
                           
                              Indebærer artikel 24 en forpligtelse for passagerer, der ønsker at opnå kompensation i henhold til forordningens artikel 19, til at indgive en klage inden for to måneder fra den dag, hvor befordring blev udført eller skulle have været udført?
                           
                        
            
                  F.
               
               
                  Fortolkning af artikel 25
                  
                              8)
                           
                           
                              Er kompetencen hos det nationale kompetente organ, der har ansvaret for håndhævelse af forordningen, begrænset til afgange, der involverer de havne, som er anført i forordningens artikel 25, eller omfatter den endvidere en returafgang fra en anden medlemsstats havn til det nationale kompetente organs medlemsstat?
                           
                        
            
                  G.
               
               
                  Afgørelsen og meddelelsernes gyldighed
                  
                              9)
                           
                           
                              
                                          a)
                                       
                                       
                                          Hvilke EU-retlige principper og bestemmelser skal den forelæggende ret anvende ved bedømmelsen af gyldigheden af det nationale håndhævelsesorgans afgørelse og/eller meddelelser under henvisning til chartrets (2) artikel 16, 17, 20 og/eller 47 og/eller proportionalitetsprincippet, retssikkerhedsprincippet og ligebehandlingsprincippet?
                                       
                                    
                                          b)
                                       
                                       
                                          Skal den nationale ret i sin urimelighedsvurdering anvende åbenbart fejlagtig-standarden?
                                       
                                    
                        
            
                  H.
               
               
                  Gyldigheden af forordning nr. 1177/2010
                  Dette spørgsmål vil alene opstå alt efter besvarelserne af de foregående spørgsmål.
                  
                              10)
                           
                           
                              Er forordningen gyldig efter EU-retten især under hensyntagen til:
                              
                                          a.
                                       
                                       
                                          Chartrets artikel 16, 17 og 20?
                                       
                                    
                                          b.
                                       
                                       
                                          Det forhold, at luftfartsselskaber ikke har nogen forpligtelse til at betale kompensation, hvis de giver flypassagerne meddelelse om aflysningen mindst to uger før det planlagte afgangstidspunkt [artikel 5, stk. 1, litra c), nr. i), i forordning [nr.] 261/2004 (3)]?
                                       
                                    
                                          c.
                                       
                                       
                                          Proportionalitetsprincippet, retssikkerhedsprincippet og ligebehandlingsprincippet?
                                       
                                    
                        
            
         (1)  Europa-Parlamentets og Rådets forordning (EU) nr. 1177/2010 af 24.11.2010 om passagerers rettigheder ved sørejser og rejser på indre vandveje og om ændring af forordning (EF) nr. 2006/2004 (EUT 2010, L 334, s. 1).
      
         (2)  Den Europæiske Unions charter om grundlæggende rettigheder (EUT 2012, C 326, s. 391).
      
         (3)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT 2004, L 46, s. 1).